**Λίγα Νεκρολούλουδα στον δικηγόρο Γιαννάκη Μυλωνά,**

**που έφυγε πρόσφατα.**

Είχα την τύχη να γνωρίσω τον Γιαννάκη Μυλωνά, ως δικηγόρο και ως άνθρωπο.

Ως δικηγόρος, ο Γιαννάκης ήταν έντιμος, ευσυνείδητος, εργατικός, μελετηρός και σεβόταν τα Δικαστήρια, όντας καλός γνώστης της δικηγορικής δεοντολογίας και αφού είχε πείρα άσκησης της δικηγορίας, για χρόνια, στην Αγγλία.

Ως άνθρωπος, ήταν πολύ κοινωνικός, ευγενής, με χιούμορ, ευφυής, με πολλούς και καλούς φίλους. Ως απόφοιτος της Αγγλικής Σχολής Λευκωσίας, είχε σχέσεις και με Τουρκοκύπριους παλιούς συμμαθητές του με τους οποίους διατηρούσε στενή φιλία.

Αγαπούσε ιδιαίτερα το χωριό του τον Πεδουλά, παρά τα πολλά χρόνια που έζησε μακριά του.

Ο Γιαννάκης Μυλωνάς ήταν ένας καθώς πρέπει κύριος που τίμησε το λειτούργημα του δικηγόρου, αλλά πιο πολύ τίμησε τις ανθρώπινες αρετές και αξίες.

Είθε ο Θεός να κατατάξει τη ψυχή του ανάμεσα στους δίκαιους, όπως του αξίζει.